rejauldu/bengali-wikipedia huggingface dataset:
ক্যারোলিন জেন ভোডেন হলেন একজন ব্রিটিশ রাজনীতিবিদ এবং আন্তর্জাতিক সাংবাদিক, যিনি ২০১৯ থেকে ২০২০ সাল পর্যন্ত ইউরোপীয় পার্লামেন্টে লিবারেল ডেমোক্র্যাটদের নেতা হিসেবে কাজ করেছেন এবং ২০১৯ সাল থেকে ২০২০ সাল পর্যন্ত দক্ষিণ পশ্চিম ইংল্যান্ড এবং জিব্রাল্টার নির্বাচনী এলাকার জন্য ইউরোপীয় পার্লামেন্টের (এমইপি) সদস্য ছিলেন।  ভোডেন একজন সাংবাদিক হিসেবে ইউরোপের ছয়টি দেশ কভার করেছেন। জাগ্রেবে যুগোস্লাভ যুদ্ধের শেষের বছরগুলি কভার করার সময়, তিনি রয়টার্সের সর্বকনিষ্ঠ মহিলা ব্যুরো প্রধান হিসাবে ইতিহাস তৈরি করেছিলেন।   তথ্যসূত্র   বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ নারী সাংবাদিক বিষয়শ্রেণী:ব্রিটিশ সাংবাদিক বিষয়শ্রেণী:২১শ শতাব্দীর ইংল্যান্ডের নারী ইউরোপীয় সংসদ সদস্য বিষয়শ্রেণী:ইংল্যান্ডের ইউরোপীয় সংসদ সদস্য ২০১৯-২০২০ বিষয়শ্রেণী:উদার গণতন্ত্রী (যুক্তরাজ্য) এর ইউরোপীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম
সিলেট পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। সিলেট পল্লী বিদ্যুৎ সমিতি-২ সিলেট বিভাগের সিলেট জেলায় ২ টি জোনাল অফিস, ৩ টি সাব-জোনাল অফিস এবং ৯টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। সিলেট পল্লী বিদ্যুৎ সমিতি-২ প্রতিষ্ঠিত হয় ১৯৯৮ সালের ৬ মে।   ইতিহাস  সিলেট পল্লী বিদ্যুৎ সমিতি-২ নিবন্ধিত হয় ১৯৯৮ সালে এবংবিদ্যুতায়িত হয় ১৯৯৯ সালে। এ সমিতির অধীনে ৭টি উপজেলা, ৪১টি ইউনিয়ন ও ১২১৪টি গ্রাম রয়েছে। এর সদর দপ্তর সিলেটের জৈন্তাপুরে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  কানাইঘাট জোনাল অফিস  কোম্পানীগঞ্জ জোনাল অফিস   সাব-জোনাল অফিসসমূহ   গোনাইঘাট সাব-জোনাল অফিস  শিবেরবাজার সাব-জোনাল অফিস  গাছবাড়ি সাব- জোনাল অফিস   অভিযোগ কেন্দ্র   সড়কের বাজার  গাছবাড়ি  সালুটিকর  ইছাকলস  বিন্নাকান্দি  ছনবাড়ী  হাদারপার   মমতাজগঞ্জ বাজার  রাধানগর বাজার  দয়ারবাজার   গ্রাহক সংখ্যা  সিলেট পল্লী বিদ্যুৎ সমিতি-২ এর ২ লক্ষ ৩০ হাজারেরও অধিক গ্রাহক রয়েছে।   অন্তর্ভুক্ত উপজেলা  এ পল্লী বিদ্যুৎ সমিতির অন্তর্ভুক্ত উপজেলাগুলো হচ্ছে::  সিলেট সদর  জৈন্তাপুর উপজেলা  গোয়াইনঘাট উপজেলা  কানাইঘাট উপজেলা  কোম্পানীগঞ্জ উপজেলা  ছাতক উপজেলা (অংশিক) ও দোয়ারা বাজার (আংশিক)।   অন্যান্য তথ্য   মোট আয়তন: ১৮১৩ বর্গকিলোমিটার  সমিতির এলাকা সংখ্যা: ৬টি  উপকেন্দ্রেরসংখ্যা: ৮ টি  এরিয়া অফিস: ১টি  সিস্টেম লস: ৯.৮৮%   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
জিস্‌ম ২ () হলো ২০১২ সালের একটি ভারতীয় আদিরসাত্মক থ্রিলার চলচ্চিত্র, যা পরিচালনা ও প্রযোজনা করেছেন পূজা ভাট এবং রচনা করেছেন মহেশ ভাট। এটি বিপাশা বসু অভিনীত ২০০৩ সালের চলচ্চিত্র জিস্‌ম-এর সিক্যুয়েল এবং বলিউডে ইন্দো-কানাডীয় অভিনেত্রী এবং প্রাক্তন পর্নোগ্রাফিক অভিনেত্রী সানি লিওনের অভিষেক চলচ্চিত্র৷ মহেশ ভাট জিস্‌ম ২-কে ইতালীয় প্রণয়ধর্মী নাটক লাস্ট ট্যাঙ্গো ইন প্যারিস-এর সাথে তুলনা করেছেন। জিস্‌ম ২ ২০১২ সালের ৩ আগস্ট বিশ্বব্যাপী মুক্তি পেয়েছিল।   অভিনয়ে   সানি লিওন — ইজনা (কণ্ঠদান: স্মিতা মালহোত্রা)  রণদীপ হুদা — কবির উইলসন  অরুণোদয় সিং —  অয়ন ঠাকুর / করণ রাজপুত  আরিফ জাকারিয়া — গুরু সালদানাহ, অয়নের বাবা  সুমিত নিজহাওয়ান — সুমিত, কবিরের বন্ধু  ইমরান জাহিদ — ইমরান, কবিরের সহকারী   সাউন্ডট্র্যাক    তথ্যসূত্র    বহিঃসংযোগ       জিস্‌ম ২ অফিসিয়াল ওয়েবসাইট  বিষয়শ্রেণী:২০১২-এর চলচ্চিত্র বিষয়শ্রেণী:ভারতীয় ধারাবাহিক চলচ্চিত্র বিষয়শ্রেণী:গোয়ায় ধারণকৃত চলচ্চিত্র বিষয়শ্রেণী:ভারতীয় আদিরসাত্মক থ্রিলার চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র
বাদুল্লা জেলা ( বাদুল্লা ডিস্ট্রিকায় ;  পাতুহি মাভাটম) হল শ্রীলঙ্কার উভা প্রদেশের একটি জেলা। বাদুল্লা জেলার সমগ্র জমির আয়তন   এবং এর মোট জনসংখ্যা ৮,৩৭,০০০ জন। জেলাটির পূর্ব ও দক্ষিণে মোনারাগালা এবং রথনাপুরা জেলা, উত্তরে আমপারা এবং ক্যান্ডি জেলা এবং পশ্চিমে নুওয়ারা এলিয়া এবং মাতালে রয়েছে। জেলার অর্থনীতি প্রধানত কৃষি খামার এবং পশুসম্পদের উপর নির্ভরশীল।  বাদুল্লা জেলা একটি কৃষিপ্রধান জেলা যেখানে চা এবং বিভিন্ন সবজি চাষ করা হয়। জেলাটি একটি উচ্চ অঞ্চল এবং একটি নিম্ন অঞ্চলে বিভক্ত এবং এদের জলবায়ু এবং ভৌগোলিক বৈশিষ্ট্যও পৃথক পৃথক। জেলার উপরের অঞ্চলটি চা বাগান এবং সবজি চাষের জন্য পরিচিত যেখানে নীচের অঞ্চলটি ধান চাষে বেশি গুরুত্ব দেয়।   শিক্ষা    বিশ্ববিদ্যালয়গুলো    উভা ওয়েলসা বিশ্ববিদ্যালয়   স্কুল    সরস্বতী সেন্ট্রাল কলেজ  এস টমাস কলেজ বান্দরওয়েলা  সেন্ট জোসেফ কলেজ  বান্দরওয়েলা সেন্ট্রাল কলেজ  ধর্মদুথা কলেজ  ইউভিএ কলেজ  বাদুল্লা কেন্দ্রীয় কলেজ  বিশাকা বালিকা উচ্চ বিদ্যালয়  বিহারমহাদেবী বালিকা বিদ্যালয়  পাসরা ন্যাশনাল কলেজ  পাসরা তামিল মহা বিদ্যালয়ম ন্যাশনাল কলেজ  শ্রী রামকৃষ্ণ কলেজ  আল আধান মহা বিদ্যালয়  বারাথী মহা বিদ্যালয়ম  তামিল গার্লস মহাবিদ্যালয়   বাদুল্লা জেলার নির্বাচনী বিভাগ    বাদুল্লা  বান্দরওয়েলা  হালি-এলা  হাপুতলে  মাহীয়াঙ্গনায়া  পসরা  উভা-পরানাগামা  ওয়েলিমাদা  উইয়ালুয়া   প্রধান শহরগুলো    বাদুল্লা (পৌরসভা)  বান্দরওয়েলা (পৌরসভা)   প্রধান শহর    হাপুতলে (নগর পরিষদ)   অন্যান্য জায়গা    মাহীয়াঙ্গনায়া  দিয়াতলাওয়া  হালি-এলা  এলা  হালদুমুল্লা  বেরগালা  ওয়েলিমাদা  কাণ্ডকেতিয়া  মেগাহাকিভুলা  পসরা  লুনুগালা  টেন্নাপাঙ্গুয়া  কুমারপট্টিয়া   জনপরিসংখ্যান  থাম্ব|বাদুল্লা জেলার একটি স্কুল (২০১০ সালের অনুমান ৮৮৭২২০)   ধর্ম   এই জেলায় বৌদ্ধ ধর্মের মানুষ সবচেয়ে বেশি (৭২.৬%)। খ্রিস্টান ধর্মের মানুষ সবচেয়ে কম (২.১%)।    বাদুল্লা জেলার গুরুত্বপূর্ণ স্থান  এখানে বেশ কয়েকটি বৌদ্ধ বিহার রয়েছে, তাছাড়া রয়েছে কিছু জলপ্রপাত।  ডান|থাম্ব| লিপটনের আসন ডান|থাম্ব| দিয়ালুমা জলপ্রপাত   মহিয়ঙ্গনা রাজা মহা বিহার  মুথিয়াঙ্গানা রাজা মহা বিহার, বাদুল্লা  আর্মি গ্যারিসন টাউন, দিয়াতলাওয়া  নামুনুকুল পর্বতমালা  হাপুতলে লিপটনের সিট ও আদিশাম বাংলো  ডেমোদরায় রেলওয়ে ব্রিজ ও রেললাইন  ডানহিন্দা, বাবরকান্দা, দিয়ালুমা এবং রাবণ এলা জলপ্রপাত  বগোদা কাঠের সেতু  আদিবাসী বেদ্দা মানুষ, ডাম্বানা   মানচিত্র    বাদুল্লার আশেপাশের এবং শ্রীলঙ্কার বিশদ মানচিত্র   আরো দেখুন    উভা প্রদেশের ইতিহাস  উভা প্রদেশের স্বাস্থ্যসেবা - প্রাদেশিক জেনারেল হাসপাতাল - বাদুল্লা   তথ্যসূত্র    বহিঃসংযোগ   বিষয়শ্রেণী:শ্রীলঙ্কার জেলা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:তামিল ভাষার লেখা থাকা নিবন্ধ
ইরফান হায়দার (জন্ম ১ অক্টোবর ১৯৮৫) একজন পাকিস্তানি ক্রিকেটার। ১২ জানুয়ারী, ২০০৪ সালে ২০০৩-০৪ মৌসুমের প্যাট্রন্স ট্রফিতে পাকিস্তান টেলিকমিউনিকেশন কোম্পানি লিমিটেডের পক্ষে হয়ে প্রথম-শ্রেণীর ক্রিকেটে অভিষেক ঘটে।   তথ্যসূত্র    বহিঃসংযোগ    Irfan Haider at ESPNcricinfo  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পাকিস্তান টেলিকমিউনিকেশন কোম্পানি লিমিটেডের ক্রিকেটার বিষয়শ্রেণী:লাহোর ব্লুজের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম
গান্ধী গ্রাম ঘাসেরা অথবা ঘাসেরা হলো ভারতের উত্তরাঞ্চলের হরিয়ানা রাজ্যের নুহ জেলায় অবস্থিত একটি গ্রাম। এটি মূলত মেও সম্প্রদায় দ্বারা অধিকৃত। মহাত্মা গান্ধী এই গ্রাম পরিদর্শন করার পর গ্রামটির নামের সাথে "গান্ধী গ্রাম" যুক্ত হয়। সেই সফরে তিনি মুসলিমপ্রধান মেওদের পাকিস্তানে না যেতে অনুরোধ করেন।ছবি: স্বাধীনতার ৭১ বছর পরও অবহেলিত গাঁধী গ্রাম ঘাসেরা, হিন্দুস্তান টাইমস, ১ অক্টোবর ২০১৮।   ইতিহাস  এই গ্রামের বেশিরভাগ মানুষ মুসলিম মেও সম্প্রদায়ভুক্ত, যারা নিজেদের হিন্দু দেবতা রাম-এর বংশধর বলে দাবি করেন।Shail Mayaram, Against History, Against State: Counterperspectives from the Margins, পৃষ্ঠা ১৯৬। এরা ঢৈঙ্গল পাল গোত্রের, যাকে ঘাসেরা পাল এবং বর্গুজর পাল নামেও ডাকা হয়। এই পাল নুহ জেলায় সুপরিচিত। এটি গুরগাঁও জেলার রাইসিনা গ্রাম থেকে উদ্ভূত। (রাইসিনা হিল, দিল্লি ও এটি এক নয়)।   ১৮শ শতাব্দী  ঘাসেরা গ্রামের ধ্বংসপ্রাপ্ত ঘাসেরা দুর্গ নুহ শহর থেকে প্রায়  দূরে নুন-সোহনা রোডে অবস্থিত। ভরতপুরের জাট শাসক সুরজমল এবং পাঠান নবাব মীর মুহাম্মদ পান্নাহ ১৭৫৩ সালে কোইল (বর্তমানে আলিগড় জেলার উপকণ্ঠে পলওয়াল)-এর রাজপুত ফৌজদার বাহাদুর সিং বর্গুজর ও তার পুত্র অজিত সিং-কে হত্যা করেন। এই যুদ্ধে ঘাসেরা দুর্গ তিন মাস অবরুদ্ধ ছিল, এবং দুর্গের প্রাচীর থেকে চালানো গোলাগুলিতে ১৫০০ জাট এবং তাদের মিত্র নিহত হয়। ২৩ এপ্রিল ১৭৫৩ সালে, অনেক নারী জহরব্রত পালন করেন এবং বাহাদুর সিং দুর্গের ফটক খুলে দিয়ে শেষ লড়াইয়ে প্রাণ হারান। বর্তমানে দুর্গের চারটি প্রবেশদ্বারের মধ্যে শুধুমাত্র একটি অবশিষ্ট আছে, পাশাপাশি কিছু ধ্বংসপ্রাপ্ত প্রাচীর বিদ্যমান।   স্বাধীনতা  আলওয়ার এবং ভরতপুরের রাজ্য সরকারের চাপ থাকা সত্ত্বেও দেশভাগের সময় মেও মুসলিমরা পাকিস্তানে না যাওয়ার সিদ্ধান্ত নেয়। ১৯৪৭ সালে মহাত্মা গান্ধী ঘাসেরা পরিদর্শন করেন এবং স্থানীয় মুসলিমদের দেশ না ছাড়ার আহ্বান জানান। তিনি মেওদের "এই দেশের মেরুদণ্ড" বলে অভিহিত করেন। ২০০০ সাল থেকে প্রতিবছর ১৯ ডিসেম্বর হরিয়ানার মেও মুসলিমরা মহাত্মা গান্ধীর এই ঐতিহাসিক সফর স্মরণে মেওয়াত দিবস পালন করে আসছে।   আরো দেখুন    গুরগাঁও  মেওয়াত   তথ্যসূত্র   বিষয়শ্রেণী:মসজিদে রূপান্তরিত ধর্মীয় ভবন ও স্থাপনা বিষয়শ্রেণী:হরিয়ানার দর্শনীয় স্থান বিষয়শ্রেণী:উৎসবিহীন তথ্যসহ সকল নিবন্ধ
ইথা মালদ্বীপের রাঙ্গালি দ্বীপে অবস্থিত একটি রেস্তোরাঁ। দিবেহী ভাষায় এনামের অর্থ 'মুক্তা'। সমুদ্রতলদেশীয় রেস্তোরাঁ হিসেবে এটি, ২০০৫ সালের ১৫ই এপ্রিল যাত্রা শুরু করে। ইথা, রাঙ্গালি দ্বীপের লেগুন ও স্পন্দনশীল প্রবালপ্রাচীরের ঢেউয়ের মাঝে স্থাপিত। সমুদ্রে পানির নিচে ভোজনের পাশাপাশি ২৭০ ডিগ্রি প্যানারমিক দৃশ্য দেখার উপযোগী করে ইথার নকশা করা হয়েছে।   সংক্ষিপ্ত পরিচিতি  ইথা ২০০৫ সালের ১৫ই এপ্রিল হতে যাত্রা শুরু করে। আধুনিক অ্যাকোয়ারিয়াম স্থাপত্য নকশায় সমুদ্রপৃষ্ঠের ৫ মিটার নিচে নির্মিত স্পন্দনশীল প্রবালপ্রাচীরে ঘেরা রেস্তোরাঁয় একসাথে মাত্র ১৪ জন খেতে পারেন। নিমজ্জিত ইথার চারিদিকে শত শত প্রজাতির মাছ, প্রবাল প্রভৃতি দেখা যায়। হাঙ্গর ঘুরে বেড়ায়। ইথারের খাবার তালিকায় মালদ্বীপের স্থানীয় খাবার সহ ইউরোপিয়ান খাবারও রয়েছে। প্রবেশের জন্যে অতিথিদেরকে ঘাটের সাথে লাগান খড়ের প্যাভিলন ধরে প্যাচানো ঢালু এক সিঁড়ি বেয়ে নামতে হয়, যার নকশা প্রনয়ন করে কুয়ালালামপুর জাতীয় বিজ্ঞান কেন্দ্র। ২০০৪ সালের নির্মাণের পর সম্পূর্ণ প্রকল্পকে বিশ্বের সর্ববৃহৎ অ্যাকোয়ারিয়াম টানেল হিসাবে স্বীকৃতি পায়।   নির্মাণ  নিউজিল্যান্ডের স্থাপত্য নকশা পরামর্শক প্রতিষ্ঠান এম. জে. মরফি ইথার নকশা, পরিকল্পনা এবং নির্মাণে সহায়তা করে। হিলটন মালদ্বীপ রিসোর্ট এন্ড স্পা হোটেলের পূনঃনির্মাণের অংশ হিসেবে সমুদ্রের তলদেশে রেস্তোরাঁ নির্মাণের পরিকল্পনা যুক্ত করা হয়।  এটাই সমুদ্রের নিচে নির্মিত সবচাইতে বৃহৎ স্থাপনা; আধুনিক অ্যাকোয়ারিয়াম আর্কিটেকচারের উপর ভিত্তি করে ইথা নির্মিত। নয় মিটার লম্বা পাচঁ মিটার প্রশস্থ ১২৫ মিমি পুরুত্ব বিশিষ্ট স্বচ্ছ ধনুক আকৃতির এ্যক্রেলিক ব্যবহার করা হয়েছে। এ্যক্রেলিক সংযোগস্থলে পানির নিচে ব্যবহার উপযোগী বিশেষ সিলিকন সিল ব্যবহার করা হয়েছে। পাটাতনে ব্যবহৃত কাঠ এসেছে নিউজিল্যন্ড থেকে। ভিতর ও বাইরের আস্তরন এ ব্যবহৃত হয়েছে কানাডা থেকে আনা পশ্চিমের বিখ্যাত লাল সীডার কাঠ। সম্পূর্ণ কাঠামো সিঙ্গাপুরে সংযুক্ত করা হয়। অতঃপর সিঙ্গাপুর হতে রাংগালি দ্বীপে নিয়ে আসা হয়। যাত্রা মেয়াদছিল ১৬ দিন এবং সম্পূর্ণ কাঠামোকে পানির নিচে রেখে আনা হয়েছিল। রির্সোট এর প্রবেশ মুখ যথেষ্ট গভীর না থাকায় দ্বীপের সম্পূর্ণ প্রবেশ প্রণালীকে গভীরভাবে খনন করতে হয়। কাঠামোটি চারটি ইস্পাতের স্তম্ভ এর উপর যা সমুদ্রতলের ভিতরে আট মিটার গভীরে স্থাপিত। প্রতিটি ইস্পাতের সমুদ্রের তলদেশে বসানোর সময় জীবন্ত প্রবালপ্রাচীরের নুন্যতম ক্ষতি এড়াতে বার্জ মাউন্টেন্ড ভাইব্রো-হ্যামার ব্যবহার হয়েছিল। ডুবন্ত অবস্থায় এটির ওজন ১৭৫ টন এবং কাঠামোর তলদেশের সাথে যুক্ত করতে ৮৫ টন বালু ঢাকা হয়েছিল। ইথার নির্মাণ খরচ প্রায় ৫ মিলিয়ন ইউ এস ডলার।   বিশেষত্ব  ইথা সমুদ্রের তলদেশে নির্মিত ও চালু হওয়া বিশ্বের প্রথম রেস্তোরাঁ। দেশটির একমাত্র রেস্তোরাঁ যেখানে মালদ্বীপের স্থানীয় খাবারের সাথে ইউরোপিয় খাবারের ফিউশন করা মেন্যু পরিবেশন করা হয়।   তথ্যসূত্র    বহিঃসংযোগ    নিউজ অন হসপিটালিটিনেট  এম.জে. মরফি –স্থপতি ও রেস্টুরেন্টের প্রকৌশলী  ইথা, সমুদ্রতলের রেস্তোরা   বিষয়শ্রেণী:২০০৪ সালের মালদ্বীপের স্থাপনা বিষয়শ্রেণী:২০০৪ সালে সম্পন্নকৃত বাড়ি ও অবকাঠামো বিষয়শ্রেণী:মালদ্বীপের রেস্তোরা বিষয়শ্রেণী:সমুদ্রতলের বাড়ি ও অবকাঠামো বিষয়শ্রেণী:মালদ্বীপ
কোয়েম্বাটুর আন্তর্জাতিক বিমানবন্দর (আইএটিএ: সিজেবি, আইসিএও: ভিওসিবি) তামিলনাড়ু রাজ্যের কোয়েম্বাটুর শহরের প্রধান বিমানবন্দর। এটি শহরের কেন্দ্র থেকে প্রায় ১৩ কিলোমিটার (৮.১ মাইল) পেলামেদুতে অবস্থিত। এটি ভারতের যাত্রী পরিবহনের জন্য ১৯ ম ব্যস্ততম বিমানবন্দর, মোট বিমান চলাচলের ক্ষেত্রে ১৬ তম ব্যস্ত এবং পণ্য পরিবহনে ১৪ তম ব্যস্ততম বিমান বিমানবন্দর করে। বিমানবন্দরটি চেন্নাই আন্তর্জাতিক বিমানবন্দর পরেই  তামিলনাডুর দ্বিতীয় বৃহত্তম যাত্রীবাহী বিমানবন্দর। প্রায় ছয়টি অন্তর্দেশীয় ও চারটি আন্তর্জাতিক বিমানসংস্থা বিমানবন্দরটি থেকে পরিবেশন করে ১৩ টি অন্তর্দেশীয় গন্তব্যে এবং তিনটি আন্তর্জাতিক গন্তব্যে সরাসরি সংযোগ প্রদান করে।  ইতিহাস  ১৯৪০ সালে বিমানবন্দরটি ভারতীয় বিমান বাহিনীর সাথে ফোকার এফ২৭, ডগলাস ডিসি-৩ এবং পরে হকার সিডেল্লি এইচএস ৭৪৮ বিমানের দ্বারা একটি সিভিল এরিড্রম চালু করেছিল।  প্রথমে চেন্নাই ও ব্যাঙ্গালোর থেকে উড়ান শুরু করে বিমানবন্দরটিতে পরে কোচিন ও মুম্বাইয়ের মতো অন্যান্য গন্তব্যে উড়ান যুক্ত হয় যোগ করা হয়। বোয়িং ৭৩৭ এর মত বৃহত্তর বিমানের ওঠা-নামার জন্য বিমানবন্দরকে সম্প্রসারিত করার হয় এবং একটি বর্ধিত রানওয়ে আধুনিকায়ন করা হয় ও ১৯৮৭ সালে পুনরায় চালু করা হয়। এই সময়ের মধ্যে কোয়েম্বাটুরের আরও পূর্বে অবস্থিত সুলার এয়ার ফোর্স বেসটি বেসামরিক বিমান চলাচলের জন্য সাময়িকভাবে ব্যবহৃত হয়। ২০১৭ অনুযায়ী, বিমানবন্দরটি ছয়টি ঘরোয়া এবং তিনটি আন্তর্জাতিক বিমানসংস্থা দ্বারা পরিচালিত হয়।  ভারতের প্রধানমন্ত্রী মনমোহন সিং ৬ জুন ২০১২ সালে সিনিয়র মন্ত্রীদের সাথে একটি আলোচনায় কোয়েম্বাটুর বিমানবন্দরকে আন্তর্জাতিক পর্যায়ের উন্নয়নে সরকারের ইচ্ছা ঘোষণা করেন  এবং কেন্দ্রীয় মন্ত্রিসভা  ২ অক্টোবর ২০১২ সালে কোয়েম্বাটুর বিমানবন্দরের জন্য আন্তর্জাতিক বিমানবন্দরের স্বকৃতি মঞ্জুর করে।.  অবকাঠামো thumb|কোয়েম্বাটুর আন্তর্জাতিক বিমানবন্দরে অপেক্ষারত ইন্ডিগোর বিমান বিমানবন্দরের রানওয়েকে ৯ হাজার ৭৬০ ফুট (২,৯৭০ মিটার) দীর্ঘ করা হয়েছে পূর্বের ৮,৫০০ ফুট (২,৬০০ মিটার) দৈর্ঘ থেকে।  ২০০৮ সালে এ্যারোব্রিজ, বিমান দাড়ানোর স্থান এবং ইন্সট্রুমেন্ট ল্যান্ডিং সিস্টেম (আইএলএস) স্থাপনের জন্য ₹৭৮০ মিলিয়ন টাকাসব (১২ মিলিয়ন মার্কিন ডলার) খরচ করে বিমানবন্দরটি সম্প্রসারণ করা হয়। ২০১০ সালে, বিদ্যমান অভ্যন্তরীণ সাধারণ টার্মিনালে নতুন অভ্যন্তরীণ ও আন্তর্জাতিক বিভাগগুলি যোগ করা হয়েছিল।  বিমানবন্দরে একটি গাড়ি রাখার ব্যবস্থাপনা রয়েছে যা প্রায় ৩০০ টি গাড়ি ধারণ করতে সক্ষম। এছাড়া বিমানবন্দরে দুটি হ্যাঙ্গার আছে; এক কোয়েম্বাটোর ফ্লাইং ক্লাবের আবাসন প্রদান করে, অন্যটি বেসরকারী বিমানসংস্থার বিমানের জন্য আশ্রয় দেয়।  বিমানবন্দরটির প্রস্তাবিত সম্প্রসারণের ফলে  রানওয়েটি ১২,৫০০ ফুট (৩,৮০০ মিটার) পর্যন্ত বিস্তৃত হতে পারে, বড় বিমান ওঠা-নামার ব্যবস্থা করার জন্য, যেমনটি বোয়িং ৭৮৭ এবং বিমানের রানওয়েতে সময় কমানোর জন্য রানওয়ের সমান্তরাল ট্যাক্সিওয়ে নির্মাণ করা হবে।  বর্তমানে দুটি অতিরিক্ত পার্কিং বে এবং দুটি নতুন এ্যারোব্রিজ নির্মাণ করা হচ্ছে।   বিমানসংস্থা এবং গন্তব্য  thumb|বিমানবন্দরটিতে এয়ার কোস্টা এমব্রার ই -১৯০  thumb|বিমানবন্দরটিতে  এয়ার ইন্ডিয়ার এয়ারবাস এ৩২১  তথ্যসূত্র  বহিঃসংযোগ  বিষয়শ্রেণী:তামিলনাড়ুর বিমানবন্দর বিষয়শ্রেণী:ভারতের বিমানবন্দর বিষয়শ্রেণী:১৯৪০-এ ভারতে প্রতিষ্ঠিত
thumb|280px|অশোক চক্রের দিনে ২৪ ঘণ্টার জন্য একটি করে 'চাকার অর' (স্পোক) রয়েছে। সময় () বা সময়ম্ () একটি সংস্কৃত পরিভাষা যা "নিয়ন্ত্রিত বা উপযুক্ত সময়, যে কোন কিছু করার জন্য সঠিক মুহূর্ত"কে নির্দেশ করে। ভারতীয় ভাষায়, সময়ম্, বা ইন্দো-আর্য ভাষায় 'সময়' হল সময়ের একক।  হিন্দু পুরাণে সময়ের মৌলিক একক হল সময়ম্। এটিকে অগ্নি পুরাণে শিবের উপাধি বলে উল্লেখ করা হয়েছে। জৈনধর্মে সময় সময়ের সবচেয়ে অসীম অংশের প্রতিনিধিত্ব করে যাকে আর ভাগ করা যায় না। তবে জৈনধর্ম সময়ের অতি ক্ষুদ্র পরিমাপকে স্বীকার করে যা সময় নামে পরিচিত, যা এক সেকেন্ডের অসীম ক্ষুদ্র অংশ।  তথ্যসূত্র  বিষয়শ্রেণী:হিন্দু সৃষ্টিতত্ত্ব বিষয়শ্রেণী:সময়ের একক বিষয়শ্রেণী:সংস্কৃত শব্দ ও বাক্যাংশ
আবু হুদায়েফাহ ইবনুল মুগিরাহ (حبو حذيفة بن المغيرة) ছিলেন মুহাম্মদের সাহাব এবং ইসলামের প্রথম শহীদ সুমাইয়া বিনতে খব্বতের মালিক।أخبار مكة وما جاء فيها من الأثار، المؤلف: أبو الوليد محمد بن عبد الله بن أحمد بن محمد بن الوليد بن عقبة بن الأزرق الغساني المكي المعروف بالأزرقي، الناشر: دار الأندلس للنشر - بيروت   জীবনী    দাসদের নির্যাতন  তিনি বনু মাখজুম গোত্রের প্রধান নেতা ছিলেন এবং মালিক ছিল সুমাইয়া বিনতে খাব্বাত মধ্যে মক্কা সুমাইয়াকে বিয়ে করে ইয়াসির ইবনে আমির ৫৬৬, এবং তারা নামে একজন সন্তান আম্মার । কিন্তু তারা সকলেই c..6১ খ্রিস্টাব্দে ইসলাম গ্রহণ করলে আবু হুদায়েফাহ অত্যন্ত ক্রুদ্ধ হন এবং এই বংশের আরেক প্রধান আবু জাহলের সাথে একত্র হয়ে তাদের নির্যাতনের পরিকল্পনা তৈরি করেন। প্রচণ্ড গরম এবং রোদখোর দিনের সময়, তিনি তাদের বাইরে বেঁধে রেখেছিলেন এবং তাদের উপরে একটি বড় পাথর রেখেছিলেন। প্রতিদিন আবু জাহল তাদেরকে মুহাম্মাদ সম্পর্কে খারাপ কথা বলতে এবং তাদের প্রতিমা দেবতাদের সম্পর্কে ভাল কথা বলতে বাধ্য করে। তবে তারা মুহাম্মাদ সম্পর্কে খারাপ কিছু বলতে অস্বীকার করেছিল। একদিন তিনি আবু জাহলকে তার বর্শার সাহায্যে সুমাইয়াকে হত্যা করতে দিলেন। ইসলামের ইতিহাসে এটিই প্রথম শহীদ। একই সাথে ইয়াসিরের বয়সও ছিল অনেক। একদিন ইয়াসির তাকে মারাত্মক ব্যথার কারণে হত্যা করা হয়েছিল। শেষটি ছিল তাদের ছেলে আম্মার। দিনরাত তারা তাকে ব্যথা দিচ্ছিল। একদিন খুব বড় অত্যাচার চলাকালীন আম্মার মূর্তিগুলি গ্রহণ করলেন, যদিও তারপরেও আল্লাহর প্রতি দৃঢ় বিশ্বাস ছিল এবং তিনি যা বলেছিলেন তার অর্থ হয়নি।الطبقات الكبير المؤلف: محمد بن سعد البغدادي، الناشر: مكتبة الخانجي - القاهرة   ইসলাম গ্রহণ  আবু হুযাইফার মক্কা বিজয়ের সময় c.৬৩০ ইসলামের রূপান্তরিত যখন মুহাম্মাদ, ১০,০০০ সৈন্য সহ, যখন মক্কা বিজয় করেছিলে । এরপরে আবু হুদায়েফা মুহাম্মদের চরম সমর্থক হয়েছিলেন।   আরও দেখুন    বনু মাখজুম  সুমাইয়া বিনতে খব্বত  ইয়াসির ইবনে আমির  আম্মার ইবনে ইয়াসির রা   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:সাহাবা
নারায়ণ ডহর জমিদার বাড়ি বাংলাদেশ এর নেত্রকোণা জেলার পূর্বধলা উপজেলার নারায়ণডহর নামক এলাকায় অবস্থিত এক ঐতিহাসিক জমিদার বাড়ি।  ইতিহাস জমিদার রামচরণ মজুমদারের হাত ধরেই এই জমিদার বংশের গোড়াপত্তন। তবে কবে নাগাদ এই জমিদার বংশ বা জমিদার বাড়ি প্রতিষ্ঠিত হয়েছে তার সঠিক তথ্য জানা যায়নি। ব্রিটিশ শাসনামল থেকে এই নারায়ণডহর এলাকা গুরুত্বপূর্ণ প্রশাসনিক এলাকা হিসেবে পাকিস্তান শাসনামল পর্যন্ত বিদ্যমান ছিল। জমিদার বাড়ির পাশে একটি বাজার রয়েছে। যা এই জমিদার বংশধররা প্রতিষ্ঠা করেন। এছাড়াও তৎকালীন সময়ে পুরো ময়মনসিংহ বিভাগের প্রথম ইংরেজি স্কুল ১৮৪৬ সালে এখানে প্রতিষ্ঠিত হয়। বর্তমানে জমিদার বাড়ির ভবন পোস্ট অফিস হিসেবে ব্যবহৃত হচ্ছে। ১৯৪৭ সালে ভারত ভাগের  প্রাক্কালে নারায়ণ ডহর জমিদার বাড়ি থেকে জমিদারদের পরিবারবর্গ ভারতে চলে যান । বর্তমানে কয়েকজন বংশধর এখনও ময়মনসিংহ শহরে বসবাস করেন । বর্তমানে জমিদার বাড়ির কিছু ভগ্নপ্রায় দালান স্মৃতিচিহ্ন হিসেবে দাঁড়িয়ে আছে । জমিদার বাড়ির পূর্ব দিকের যে পুকুরটি রয়েছে সেটি সান-এ-বান্দা পুকুর নামে পরিচিত । জমিদার বাড়ির পশ্চিম দিকে যে পুকুরটি রয়েছে সেটি রাণী দিঘী পরিচিত । আর দক্ষিন দিকে দুটি পুকুর রয়েছে এর একটি পৌদের বা পদ্মের দিঘী আরেকটি মটর দিঘী নামে পরিচিত । কথিত আছে রাণী দিঘীতে জমিদার কণ্যা ও পত্মীগণ গোসল করতেন  । এখানে বাইরের লোকেদের প্রবেশাধিকার নিষিদ্ধ ছিল দীর্ঘদিন যাবৎ । আর সান-এ-বান্দা পুকুরটিতে রাজা , জমিদার ও রাজপরিবারের পুরুষ লোকগণ গোসল করতেন । এমনকি এই পুকুরের পানি পান যোগ্য ছিল তখন । ১৯৫০ সালের ভূমিকম্পের পরে এই জমিদার বাড়ির বেশ কিছু ভবনে ফাটল দেখা দিলে তখনকার জমিদার পরিবারবর্গ একটি টিনের বাড়িতে থাকা শুরু করেছিলেন , যেটি মূল বাড়ির অভ্যন্তরেই ছিলো । জমিদার বাড়ির ভিতরে একটি কূয়া ছিলো  । কথিত আছে এই কূয়াতে জমিদারদের অন্যায় বা অত্যাচারের যারা বিরুদ্ধাচারণ করত তাদের ধরে ধরে ফেলে দেয়া হত , এই কূয়ার দেয়ালে গাঁয়ে ধারালো ছুড়ি ছিল । এছাড়া কুমির ছিল এই কূয়ার ভিতরে ।  অত্যাচারী জমিদাররা নিরীহ প্রজাদের বিভিন্ন রকম শাস্তি দিত ।  ।  অবকাঠামো  বর্তমান অবস্থা বর্তমানে জমিদার বাড়ির প্রতিটি স্থাপনা প্রায় ধ্বংসের মুখে। এছাড়াও প্রতিটি স্থাপনায় লতাপাতায় ও গাছগাছালিতে জরাজীর্ণ হয়ে রয়েছে। বর্তমানে মরহুম তারা মিয়া চেয়ারম্যানের পরিবারবর্গ দখল সূত্রে ও লীজ নিয়ে এসে বসবাস করছেন দীর্ঘদিন যাবৎ । জমিদার বাড়ির উত্তর পাশে এলাকা বাসীর সহযোগিতায় একটি মাদরাসা প্রতিষ্ঠিত হয় ১৯৮৮ সালে ( নারায়ণ ডহর দারুসুল্লাহ কাছিমূল উলুম মাদ্রাসা ) । তবে এখনও গেলে দেখতে পাবেন প্রায় আড়াই হাত পুরু দেয়াল দাঁড়িয়ে আছে ভগ্নপ্রায় অবস্থায় ।    তথ্যসূত্র  বিষয়শ্রেণী:নেত্রকোণা জেলার দর্শনীয় স্থান বিষয়শ্রেণী:নেত্রকোণা জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
আমুন, মিশরীয় ভাষায়: Yamānu; (এঁকে আমোন, আমোউন, আমেন, এবং কদাচিৎ ইমেন অথবা ইয়ামুন উচ্চারণ করা হয়ে থাকে, গ্রিক ভাষায়: Ἄμμων/ আমোন, এবং Ἅμμων/ হামোন) একজন প্রাচীন মিশরীয় দেবতা। প্রথমে বায়ু দেবতা রূপে উপাসিত হলেও পরে সৃষ্টিকর্তা রূপে আমুনের উপাসনা আরম্ভ হয়। মিশরীয় দেবতাদের মধ্যে ওসিরিস এবং আমুন-রা এর সম্পর্কেই সবচেয়ে বিস্তৃত লিখিত বিবরণী পাওয়া যায়।ভিনসেন্ট আরিয়ে টোবিন, অক্সফোর্ড গাইড: দ্য এসেনশিয়াল গাইড টু ঈজিপ্‌শিয়ান মিথোলজি, সম্পা. ডোনাল্ড বি. রেডফোর্ড, পৃঃ ২০, বার্কলি বুক্‌স,    পরিবার  আমুন স্বয়ম্ভূ, অর্থাৎ তিনি নিজেই নিজেকে সৃষ্টি করেছিলেন। তার প্রথম স্ত্রী ছিলেন ওসরেত এবং পরবর্তীকালে আমুনেত এবং মুত-এর সাথে তার বিবাহ হয়। চন্দ্র দেবতা খোংশুর পিতা আমুন এবং মা মুত।   প্রাথমিক ইতিহাস  ১৯১০ সালে রেনে বাসেট প্রস্তাব দিয়েছিলেন যে, আমুনের ধর্ম বিশ্বাস প্রাচীন মিশরে ছড়িয়ে পড়ার আগে প্রথম প্রাচীন লিবিয়ায় বিকশিত হয়েছিল।  কিন্তু এটি একটি অপ্রমাণিত অনুমান মাত্র, কারণ আমুন প্রথমে মিশরে (  ২৩৫০ খ্রিস্টপূর্বাব্দে) "ফেরাউন উনাসের " সমাধিতে উপস্থিত ছিলেন, লিবিয়ায় নয়। [ আরও ভালো উৎস প্রয়োজন ]  প্রাচীন মিশরীয় পিরামিড গ্রন্থে আমুন এবং আমাউনেটের কথা উল্লেখ রয়েছে। আমুন (লিখিত imn) নামটির অর্থ "লুকানো" বা "অদৃশ্য", যা পিরামিড গ্রন্থে পাওয়া বিশেষণ দ্বারাও সত্যায়িত হয় "হে মহান দেবতা আপনি, যার নাম অজানা"।  ১১তম রাজবংশ অধীনে প্রথম মধ্যবর্তী যুগের সমাপ্তির পর আমুন থিবিসের অভিভাবক দেবতা পদে উন্নীত হন। থিবিসের পৃষ্ঠপোষক হিসাবে ছিলেন তাঁর স্ত্রী মুত। থিবিসে, পিতা হিসাবে আমুন, মা হিসাবে মুত এবং পুত্র হিসাবে চন্দ্র দেবতা খোনসু ঐশ্বরিক পরিবার বা "থেবান ত্রয়ী" গঠন করেছিলেন।  তথ্যসূত্র    বহিঃসংযোগ    প্রাচীন মিশর: পুরাণ - আমন   উইকি ধ্রুপদী অভিধান: আম্মন   আমুনের লেইডেন স্তোত্র   আমুনের লেইডেন স্তোত্র   বাইবেলে স্ট্রং-এর H0528 আমন   কার্নাক থ্রিডি :: কার্নাকে আমুনের বিশাল মন্দিরের পুঙ্খানুপুঙ্খ ত্রিমাত্রিক পুনর্নির্মাণ  – মার্ক মাতেয়স, ২০০৭   তুতানখামেন - আমেনবাদ, আতেনবাদ ও মিশরীয় একেশ্বরবাদ   তুতানখামেনের বৈশিষ্ট্য সংবলিত আমুন   বিষয়শ্রেণী:মিশর বিষয়শ্রেণী:মিশরীয় দেবতা বিষয়শ্রেণী:সূর্য দেবতা বিষয়শ্রেণী:সৃষ্টিকারী দেবতা বিষয়শ্রেণী:আকাশ এবং আবহাওয়া দেবতা বিষয়শ্রেণী:স্রষ্টা দেবতা বিষয়শ্রেণী:হিব্রু বাইবেলে উল্লেখিত ঈশ্বর
গন্ধেশ্বরী হলেন হিন্দু দেবী দুর্গার একটি রূপভেদ তথা বাঙালি গন্ধবণিক সম্প্রদায়ের উপাস্য দেবী। বৈশাখ মাসের পূর্ণিমা (বুদ্ধপূর্ণিমা) তিথিতে তাঁর বাৎসরিক পূজা আয়োজিত হয়। কথিত আছে, তিনি গন্ধাসুরের হাত থেকে গন্ধবতীকে রক্ষা করেছিলেন। দেবী গন্ধেশ্বরী চতুর্ভূজা, শঙ্খ-চক্র-ধনুর্বাণধারিণী এবং সিংহবাহিনী। গন্ধবণিক সম্প্রদায় ব্যবসার উন্নতি প্রার্থনায় তাঁর পূজা করে থাকেন।  তথ্যসূত্র  বিষয়শ্রেণী:হিন্দু দেবী বিষয়শ্রেণী:পশ্চিমবঙ্গে হিন্দুধর্ম বিষয়শ্রেণী:সুগন্ধিবিদ বিষয়শ্রেণী:দুর্গা মন্দির বিষয়শ্রেণী:শিবের সহধর্মিণী
মামুন আল রশীদ বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি পরিকল্পনা কমিশনের ভৌত অবকাঠামো বিভাগের সদস্য (সচিব) এবং পরিকল্পনা বিভাগের সচিব ছিলেন।  প্রাথমিক জীবন মামুন নরসিংদী জেলার মনোহরদী উপজেলার শুকুন্দী গ্রামে জন্মগ্রহণ করেন। তিনি নটর ডেম কলেজ থেকে উচ্চ মাধ্যমিক ও ঢাকা বিশ্ববিদ্যালয়ের ব্যবস্থাপনা বিভাগ থেকে স্নাতকোত্তর ডিগ্রি লাভ করেন। এছাড়া তিনি যুক্তরাজ্যের আলস্টার বিশ্ববিদ্যালয় থেকে ফিন্যান্সিয়াল ম্যানেজমেন্টে স্নাতকোত্তর এবং নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ থেকে পাবলিক পলিসি বিষয়ে পোস্ট গ্রাজুয়েট ডিপ্লোমা সম্পন্ন করেন।  কর্মজীবন মামুন আল রশীদ বাংলাদেশ সিভিল সার্ভিসের অষ্টম ব্যাচের প্রশাসন ক্যাডারের কর্মকর্তা হিসেবে ১৯৮৯ খ্রিষ্টাব্দে সরকারি চাকরিতে যোগদান করেন। তিনি পাবনা, নেত্রকোনা ও ফেনী জেলায় মাঠ প্রশাসনের কর্মরত ছিলেন। ১৯৯৯ খ্রিষ্টাব্দে জনপ্রশাসন সংস্কার কমিশন সদস্যের একান্ত সচিব হিসেবে দায়িত্ব পালনকালে তিনি প্রশাসনিক সংস্কার বিষয়ে প্রত্যক্ষ অভিজ্ঞতা অর্জন করেন। প্রশাসনের বিভিন্ন স্তরে কাজ করার অভিজ্ঞতা রয়েছে তার। তিনি তথ্য ও যোগাযোগ প্রযুক্তি বিভাগের অতিরিক্ত সচিব (পরিকল্পনা ও উন্নয়ন) ছিলেন। ২০২০ খ্রিষ্টাব্দের সেপ্টেম্বর মাসে তিনি সচিব পদে পদোন্নতি লাভ করেন এবং পরিকল্পনা কমিশনের ভৌত অবকাঠামো বিভাগের সদস্য (সচিব) নিযুক্ত হন। তিনি ব্যক্তিগত ক্যাটাগরিতে ২০২১-২২ অর্থবছরের শুদ্ধাচার পুরস্কার লাভ করেন। ২০২২ খ্রিষ্টাব্দের ২৬ জুলাই থেকে ৩১ ডিসেম্বর পর্যন্ত পরিকল্পনা মন্ত্রণালয়ের পরিকল্পনা বিভাগের সচিব হিসেবে দায়িত্ব পালন করার পর তিনি সরকারি চাকরি থেকে অবসর লাভ করেন।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:নরসিংদী জেলার ব্যক্তি বিষয়শ্রেণী:বাংলাদেশের সাবেক সচিব বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
গাড়াগ্রাম ইউনিয়ন বাংলাদেশের রংপুর বিভাগের নীলফামারী জেলার কিশোরগঞ্জ উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হলো ৫৫.৭৩.৪৫.৪৩।   আয়তন  এ ইউনিয়নের মোট আয়তন ৫৬৭৮ একর বা ২২.৯ বর্গকিলোমিটার।   প্রশাসনিক এলাকা  গাড়াগ্রাম ইউনিয়ন মৌজা/গ্রাম নিয়ে গঠিত। মৌজাসমূহ ৯টি প্রশাসনিক ওয়ার্ডে বিভক্ত। গ্রামসমূহ হলো: পূর্ব দলিরাম, পশ্চিম দলিরাম, গনেশ, সয়ড়াগন্ধা, গাড়াগ্রাম, খামার গাড়াগ্রাম, আরাজি চাদখানা, ধাইজান পাড়া।   জনসংখ্যা  ২০১১ সালের আদমশুমারি অনুযায়ী গাড়াগ্রাম ইউনিয়নের মোট জনসংখ্যা ছিল ২৭৯৯৭ জন। যার মধ্যে পুরুষ হলো ১৪০৪৯ জন এবং নারী হলো ১৩৯৪৮ জন।   শিক্ষা ও সংস্কৃতি  গাড়াগ্রাম ইউনিয়নের গড় সাক্ষরতা হার ৪৭.৮%। তার মধ্যে নারী শিক্ষার হার ৪৩.৭% এবং পুরুষ শিক্ষার হার ৫১.৮%। এখানকার গুরুত্বপূর্ণ শিক্ষা প্রতিষ্ঠানের মধ্যে শরীফাবাদ সরকারী প্রাথমিক বিদ্যালয়, শরীফাবাদ হাই স্কুল এন্ড কলেজ, গাড়াগ্রাম দ্বি মূখী উচ্চ বিদ্যালয়, আহম্মেদ হোসেন পণ্ডিত মেমোরিয়াল বিদ্যানিকেতন, পূর্বদলিরাম উপেন্দ্রনাথ সরকারি প্রাথমিক বিদ্যালয় উল্লেখযোগ্য।   অর্থনীতি ও যোগাযোগ  গাড়াগ্রাম ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  গাড়াগ্রাম ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:কিশোরগঞ্জ উপজেলার ইউনিয়ন